กนง.คงดอกเบี้ยนโยบายที่3%
กนง.มีติเอกฉันท์คงอัตราดอกเบี้ยนโยบายไว้ที่ 3% หลังแรงกดดันเงินเฟ้อในประเทศมีแนวโน้มทรงตัวในระยะสั้น
21 มี.ค. 2555

กนง.มีติเอกฉันท์คงอัตราดอกเบี้ยนโยบายไว้ที่ 3% หลังแรงกดดันเงินเฟ้อในประเทศมีแนวโน้มทรงตัวในระยะสั้น
นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศไทย(ธปท.) แถลงผลการประชุมคณะกรรมการนโยบายการเงิน(กนง.)วันนี้ว่า ที่มติเอกฉันท์ให้คงอัตราดอกเบี้ยนโยบายไว้ที่ 3% เนื่องจากมองว่าแรงกดดันเงินเฟ้อในประเทศมีแนวโน้มทรงตัวในระยะสั้น แต่มีความเสี่ยงที่จะสูงขึ้นได้ในระยะต่อไปจากราคาน้ำมันโลกที่อาจจะปรับเพิ่มขึ้น และผลของการปรับค่าจ้างแรงงงานขั้นต่ำเป็น 300%และการแร่งตัวขึ้นของอุปสงค์ในประเทศในช่วงครึ่งปีหลังที่เศรษฐกิจมีแนวโน้มโตเข้าใกล้ศักยภาพ
"กนง.ประเมินว่าความเสี่ยงของเศรษฐกิจโลกเริ่มลดลง และเศรษฐกิจไทยมีแนงส่งที่ดีขึ้น ขณะที่แรงกดดันด้านราคามีแนวโน้มสูงขึ้น แต่อัตราดอกเบี้ยนโยบายในปัจจุบันเหมาะสมที่จะดูแลสนับสนุนการฟื้นตัวของเศรษฐกิจและดูแลความเสี่ยงเงินเฟ้อให้ เงินเฟ้ออยู่ในเป้าหมายได้ จึงมีมติให้คงอัตราดอกเบี้ยไว้ที่ระดับ 3% ต่อไป"นายไพบูลย์กล่าว
ทั้งนี้ ราคาน้ำมันปรับเพิ่มขึ้น 10 เหรียญสหรัฐต่อบาร์เรล จะส่งผลกระทบต่อเงินเฟ้อทั่วไปประมาณ 0.4% และกระทบเงินเฟ้อพื้นฐานประมาณ 0.1% ส่วนการปรับขึ้นค่าแรงขั้นต่ำเป็น 300 บาทต่อวัน จะกระทบเงินเฟ้อทั่วไปประมาณ 0.2% และกระทบเงินเฟ้อพื้นฐานประมาณ 0.3% แต่อย่างไรก็ตามจากการประเมินเบื้องต้นการขึ้นราคาดังกล่าวไม่ทำให้เงินเฟ้อหลุดกรอบเป้าหมาย